**MEMORANDUM**

**o spolupráci pri realizovaní Projektu**

uzavreté podľa § 51 zákona č. 40/1964 Zb. Občiansky zákonník v  znení neskorších predpisov (ďalej len „**memorandum**“)

medzi nasledovnými stranami:

**Združenie miest a obcí Slovenska**

sídlo: .......................................

štatutárny orgán: .......................................

IČO: .......................................

(ďalej ako „**ZMOS**“ alebo „**Prijímateľ**“)

**a**

**...................................................**

sídlo: .......................................

štatutárny orgán: .......................................

IČO: .......................................

(ďalej ako „**Spolupracujúci subjekt**“)

(Prijímateľ a Spolupracujúci subjekt spoločne ďalej ako „**strany memoranda**“)

**Preambula**

V súlade so základným vymedzením postavenia miest a obcí podľa zákona č. 369/1990 Slovenskej národnej rady o obecnom zriadení je obec samostatný územný samosprávny a správny celok Slovenskej republiky, ktorý združuje osoby s trvalým pobytom na jej území a zároveň je obec právnickou osobou, ktorá za podmienok ustanovených zákonom samostatne hospodári s vlastným majetkom a s vlastnými príjmami, v rámci čoho je základnou úlohou obce pri výkone samosprávy starostlivosť o všestranný rozvoj jej územia a o potreby jej obyvateľov. Na základe uvedeného zákona vykonáva niektoré úlohy štátnej správy, prenesením ktorých zo strany štátu na obec je ich plnenie týmto spôsobom racionálnejšie a efektívnejšie. Výkon štátnej správy prenesený na obec zákonom riadi a kontroluje vláda. Obec pri rozhodovaní o právach a povinnostiach fyzických osôb a právnických osôb vo veciach preneseného výkonu štátnej správy koná podľa zákonov a iných všeobecne záväzných právnych predpisov. V ostatných prípadoch sa riadi aj uzneseniami vlády a internými normatívnymi aktmi ministerstiev a iných ústredných orgánov štátnej správy.

Združenie miest a obcí Slovenska je založené podľa § 20f až § 20j zákona č. 40/1964 Zb. Občianskeho zákonníka právnickými osobami - mestami a obcami v Slovenskej republike na ochranu svojich záujmov.

V súlade so Stanovami Združenia miest a obcí Slovenska je základným cieľom združenia najmä obhajoba spoločných záujmov a práv miest a obcí pri rešpektovaní ich autonómneho postavenia, v súlade s Európskou chartou miestnej samosprávy, Ústavou Slovenskej republiky a zákonmi Slovenskej republiky a na základe princípov trvalo udržateľného rozvoja a sociálnej kohézie, vrátane predkladania návrhov na riešenie problémov miestnej územnej samosprávy vecne príslušným orgánom štátnej správy a zjednocovaním postupov miest a obcí pri vykonávaní im zverených úloh.

Združenie miest a obcí Slovenska ako inštitúcia, ktorá zastupuje mestá a obce v Slovenskej republike pri riešení otázok koncepčnej povahy s ohľadom na plnenie vlastných a prenesených úloh miestnej územnej samosprávy a zároveň ako člen tripartity úzko spolupracujúci so štátnymi orgánmi, by v rámci realizácie Projektu definovaného v článku 1 ods. 1 tohto memoranda mala napomôcť k zlepšeniu podmienok pre plnenie vlastných a prenesených úloh miestnej územnej samosprávy.

Štátny orgán ako spolupracujúci subjekt v oblasti jeho pôsobnosti ako nositeľ a koordinátor verejných politík v rámci výkonu verejnej moci sa ako strana memoranda dohodol s Prijímateľom ako realizátorom a gestorom Projektu na uzavretí tohto memoranda za účelom vytvorenia právneho základu vzájomnej spolupráce a účasti Spolupracujúceho subjektu na implementácii aktivít Projektu definovaného v čl. 1 ods. 1 tohto memoranda.

**Článok 1**

**Základné ustanovenia**

1. Prijímateľ bude realizovať v nadväznosti na zmluvu o poskytnutí nenávratného finančného príspevku (ďalej ako „**zmluva o poskytnutí** **NFP**“), v súlade s podmienkami vyzvania, kód ........................ (ďalej ako „**vyzvanie**“),

nasledovný projekt: Modernizácia miestnej územnej samosprávy

operačný program: Efektívna verejná správa

spolufinancovaný fondom: Európsky sociálny fond

prioritná os: 1. Posilnené inštitucionálne kapacity a efektívna VS

špecifický cieľ: 1.1. Skvalitnené systémy a optimalizované procesy VS

poskytovateľ NFP: Ministerstvo vnútra SR

účel projektu: modernizácia miestnej územnej samosprávy a postupné zavádzanie tzv. nového komunálneho manažmentu. Cieľom je zvyšovať efektivitu výkonu agendy, zavádzať nástroje efektívneho rozhodovania a účelného riešenia problémov a podpora miestneho potenciálu, vytvorenie podmienok na bezplatné svojpomocné zdieľanie skúseností a know-how, ako aj uplatnenie nových riešení overených praxou.

na dosiahnutie cieľa projektu: cieľom Projektu je zrealizovanie hlavných aktivít projektu z vecného a časového hľadiska ako aj z hľadiska ostatných podmienok v súlade s prílohou č. 2 Predmet podpory NFP zmluvy o poskytnutí NFP a v tej súvislosti aj splnenie merateľných ukazovateľov projektu definovaných v prílohe č. 2 Predmet podpory NFP zmluvy o poskytnutí NFP .

(ďalej ako „**Projekt**“)

1. Spolupracujúci subjekt vykonáva svoju pôsobnosť v oblasti ............................ na základe osobitného právneho predpisu, ktorým je ........................., v dôsledku čoho údaje, informácie a ďalšie vstupy vyplývajúce a súvisiace s ním vykonávanou pôsobnosťou sú potrebné pre Prijímateľa pre riadnu realizáciu Projektu a dosiahnutie účelu a cieľa Projektu. Súčasne činnosť Spolupracujúceho subjektu úzko súvisí a bude ovplyvnená dosiahnutím účelu a cieľa Projektu v nadväznosti na článok 2 ods. 2 tohto memoranda.
2. Účelom uzavretia tohto memoranda je vytvorenie právneho rámca pre partnerstvo medzi stranami memoranda a z toho vyplývajúcu spoluprácu strán memoranda, ktoré umožnia zefektívniť procesy a postup Prijímateľa pri realizácii aktivít Projektu a dosiahnutí jeho účelu a cieľa.

**Článok 2**

**Predmet memoranda**

1. Strany memoranda sa dohodli na uzatvorení tohto memoranda s cieľom upraviť ich vzájomné práva a povinnosti a ostatné podmienky súvisiace s realizáciou Projektu v súlade s podmienkami písomného vyzvania za účasti Spolupracujúceho subjektu.
2. Spolupracujúci subjekt uzavretím tohto memoranda súhlasí s tým, že bude aktívne spolupracovať s Prijímateľom za účelom riadnej realizácie Projektu, dosiahnutia jeho účelu a cieľa a zachovania výsledkov Projektu v dobe Následného monitorovania Projektu, ako je to určené vo vyzvaní, v zmysle ustanovení tohto memoranda, a to najmä za účelom zabezpečenia toho, aby bolo realizáciou Projektu dosiahnuté:
3. vytvorenie vzorových všeobecne záväzných nariadení a metodických usmernení a ich následná distribúcia voleným predstaviteľom miestnej územnej samosprávy a odborným zamestnancom;
4. realizácia informačných seminárov, informačných workshopov;
5. vypracovanie nelegislatívnych materiálov zameraných na výkon a financovanie originálnych kompetencií, na výkon a financovanie prenesených kompetencií;
6. komparácia súčasného modelu miestnej územnej samosprávy na Slovensku so štátmi V-4 prostredníctvom prípravy a tvorby nelegislatívneho materiálu komparatívneho zamerania s názvom Kompetenčné zázemie samospráv;
7. vypracovanie nelegislatívneho materiálu zameraného na možnosti efektívneho a optimálneho výkonu originálnych kompetencií v rámci súčasného modelu spoločných obecných úradov;
8. vypracovanie nelegislatívneho materiálu zameraného na efektivitu a výkonnosť súčasného stavu medziobecnej spolupráce na úrovni vnútroštátnych a prihraničných regiónov;
9. vypracovanie a priebežná aktualizácia mapy partnerstva samospráv.

**Článok 3**

**Práva a povinnosti strán memoranda**

1. Prijímateľ plní najmä všetky povinnosti vyplývajúce pre neho zo zmluvy o poskytnutí NFP za účelom riadnej realizácie aktivít Projektu a dosiahnutia cieľa Projektu. V rámci tohto vykonáva vo vzťahu k tomuto memorandu najmä:
2. tvorba vzorových všeobecne záväzných nariadení a metodických usmernení a ich následná distribúcia voleným predstaviteľom miestnej územnej samosprávy a odborným zamestnancom;
3. realizácia informačných seminárov, informačných workshopov, vyhotovenie obrazovo-zvukovej dokumentácie (zostrihu) z týchto podujatí a ich následné sprístupnenie na webovom sídle www.zmos.sk;
4. vypracovanie nelegislatívnych materiálov zameraných na výkon a financovanie originálnych kompetencií, na výkon a financovanie prenesených kompetencií a komparáciu súčasného modelu miestnej územnej samosprávy na Slovensku so štátmi V-4 a ich vydanie v tlačenej podobe;
5. zmapovanie súčasného stavu miestnej územnej samosprávy prostredníctvom 21 prieskumov na úrovni mikroregiónov;
6. vypracovanie nelegislatívneho materiálu zameraného na možnosti efektívneho a optimálneho výkonu originálnych kompetencií v rámci súčasného modelu spoločných obecných úradov, nelegislatívneho materiálu zameraného na efektivitu a výkonnosť súčasného stavu medziobecnej spolupráce na úrovni vnútroštátnych a prihraničných regiónov a  vydanie týchto nelegislatívnych materiálov v tlačenej podobe;
7. vypracovanie a priebežná aktualizácia mapy partnerstva samospráv;
8. poskytnutie materiálov vypracovaných v rámci Projektu Spolupracujúcemu subjektu;
9. ďalšie aktivity/činnosti potrebné pre riadnu realizáciu Projektu.
10. V nadväznosti na povinnosti Prijímateľa vyplývajúce z odseku 1. tohto článku sa Spolupracujúci subjekt zaväzuje aktívne spolupracovať s Prijímateľom na modernizácii miestnej územnej samosprávy, najmä:
11. spolupracovať pri tvorbe vzorových všeobecne záväzných nariadení a metodických usmernení;
12. spolupracovať pri definovaní obsahu informačných seminárov a informačných workshopov;
13. realizovať výkonnostné kontroly zamerané na výstupy projektu na úrovni miestnej územnej samosprávy a spolupracovať s Prijímateľom pri následných zisteniach;
14. spolupracovať pri vypracovaní nelegislatívnych materiálov (Výkon a financovanie originálnych kompetencií, Výkon a financovanie prenesených kompetencií, Kompetenčné zázemie samospráv, Nelegislatívny materiál zameraný na možnosti efektívneho a optimálneho výkonu originálnych kompetencií v rámci súčasného modelu spoločných obecných úradov, Nelegislatívny materiál zameraný na efektivitu a výkonnosť súčasného stavu medziobecnej spolupráce na úrovni vnútroštátnych a prihraničných regiónov) a ich následné využitie pri príprave relevantných legislatívnych materiálov;
15. spolupracovať pri mapovaní súčasného stavu miestnej územnej samosprávy prostredníctvom 21 prieskumov na úrovni mikroregiónov;
16. vykonávať ďalšie činnosti podľa požiadavky Prijímateľa v súvislosti s Projektom.
17. Podrobnejšie určenie rozsahu spolupráce  podľa tohto článku, predovšetkým jej konkrétnu formu, rozsah a určenie konkrétnych údajov, informácií a iných dát ktoré bude prijímateľ potrebovať (ďalej ako „**požadované informácie**“), bude vyplývať z konkrétnej písomnej požiadavky Prijímateľa adresovanej Spolupracujúcemu subjektu. Spolupracujúci subjekt sa zaväzuje požadované informácie poskytnúť a úlohy vykonať v primeranej lehote, ktorá nesmie byť kratšia ako 7 pracovných dní.
18. V prípade, ak činnosť Spolupracujúceho subjektu podľa tohto memoranda bude predstavovať aj inú činnosť ako poskytovanie požadovaných informácií, strany memoranda sa osobitne v písomnej forme dohodnú na spôsobe, rozsahu a lehote realizácie takejto činnosti zo strany Spolupracujúceho subjektu.
19. Strany memoranda sa zaväzujú poskytovať si vzájomne súčinnosť za účelom plnenia svojich záväzkov, ktoré im z memoranda vyplývajú.

**Článok 4**

**Osobitné ustanovenia**

1. Strany memoranda vyhlasujú, že sú si vedomé skutočnosti, že na základe tohto memoranda, ani v súvislosti s ním, im nevznikajú žiadne vzájomné finančné záväzky.
2. Strany memoranda sa dohodli, že písomná forma, ktorá je preferovanou formou ich vzájomnej komunikácie podľa tohto memoranda, je splnená zaslaním elektronickej správy (e-mailu) druhej strane memoranda na e-mailovú adresu uvedenú v nasledujúcom odseku tohto článku.
3. Za účelom zjednodušenia komunikácie a realizácie článku 3 ods. 5 tohto memoranda, si strany memoranda určili kontaktné osoby na operatívnu komunikáciu, ktorými sú:

za Prijímateľa: meno a priezvisko:

pracovné zaradenie:

telefón a e-mail:

za Spolupracujúci subjekt: meno a priezvisko:

pracovné zaradenie:

telefón a e-mail:

Doručením požiadavky na e-mailovú adresu priradenú podľa tohto odseku k pracovnému zaradeniu kontaktnej osobe sa táto požiadavka považuje za doručenú strane memoranda. V prípade ak dôjde pri nezmenenom pracovnom zaradení len k zmene konkrétnej fyzickej osoby (vrátane e-mailu a telefónu) v tomto pracovnom zaradení, takáto zmena nepredstavuje zmenu tohto memoranda a nie je preto potrebné vyhotoviť dodatok tohto memoranda.

1. Strany memoranda sa zaväzujú vzájomne si písomne oznamovať akékoľvek zmeny v kontaktných údajoch ako aj v kontaktných osobách do 10 pracovných dní odo dňa, kedy táto zmena nastala.
2. Strany memoranda sú si vedomé, že Poskytovateľ NFP uvedený v článku 1 ods. 1 tohto memoranda má právo byť informovaný o akejkoľvek skutočnosti týkajúcej sa spolupráce strán memoranda vo vzťahu k Projektu. Strany memoranda sa preto zaväzujú poskytnúť Poskytovateľovi NFP ďalšie nevyhnutné informácie, o ktoré ich tento požiada, a to v primeranej lehote a spôsobom, ktorý bude vyplývať z požiadavky Poskytovateľa NFP. Súčasne sa strany memoranda zaväzujú udržať obsah svojich vzájomných záväzkov vo vzťahu k Projektu súladný s podmienkami poskytnutia NFP vyplývajúcimi z písomného vyzvania a tiež súladný so základnými záväzkami vyplývajúcimi z tohto memoranda. Tento záväzok sa vzťahuje na každú zmenu tohto memoranda alebo na iný právny úkon strán memoranda, ak Poskytovateľ NFP písomne neodsúhlasí iný postup. V časti záväzkov vyplývajúcich z tohto odseku sa považuje dohoda strán memoranda za dohodu v prospech tretej osoby podľa § 50 Občianskeho zákonníka, ktorou je Poskytovateľ uvedený v článku 1 ods. 1 tohto memoranda.

**Článok 5**

**Záverečné ustanovenia**

1. Toto memorandum je uzavreté a nadobúda účinnosť dňom jeho podpisu oboma stranami memoranda.
2. Toto memorandum sa uzatvára na dobu určitú do ukončenia trvania zmluvy o poskytnutí NFP, predmetom ktorej je realizácia Projektu.
3. Strany memoranda uzatvárajú toto memorandum dobrovoľne, na základe svojej slobodnej vôle, s vedomím si záväzkov, ktoré tým na seba preberajú a vyhlasujú, že sú pripravení ich riadne a včas plniť.
4. Toto memorandum je možné meniť a dopĺňať na základe vzostupne číslovaných dodatkov v písomnej forme, na základe súhlasu oboch strán memoranda. Realizácia článku 4 ods. 3 tohto memoranda nepredstavuje zmenu tohto memoranda, preto sa vykoná len vzájomným odsúhlasením medzi kontaktnými osobami, bez potreby vypracovania dodatku podľa tohto článku.
5. Toto memorandum je vyhotovené v štyroch (4) rovnopisoch s platnosťou originálu, pričom Prijímateľ obdrží tri (3) vyhotovenia a Spolupracujúci subjekt jedno (1) vyhotovenie.

**Podpisy strán memoranda[[1]](#footnote-2):**

Za Prijímateľa[[2]](#footnote-3): Za Spolupracujúci subjekt[[3]](#footnote-4):

V Bratislave, dňa ..................... V ............................., dňa .......................

................................................... ...................................................

1. V prípade podpisu splnomocneným zástupcom priložiť rovnopis alebo overené plnomocenstvo [↑](#footnote-ref-2)
2. Meno a priezvisko štatutárneho orgánu/splnomocneného zástupcu [↑](#footnote-ref-3)
3. Meno a priezvisko štatutárneho orgánu/splnomocneného zástupcu [↑](#footnote-ref-4)